
J e g y z ő k ö n y v

Készült: Halásztelek Város Önkormányzat Képviselő-testület 2011. december 15-én, 17,00 órakor megtartott ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők
Igazoltan távol: Erdődi Sándorné képviselő

Megjelent meghívottak: Baloghné dr. Nagy Edit jegyző, Csillag Erika igazgatatási irodavezető, Orsós Éva pénzügyi irodavezető, Tóth Viktor műszaki irodavezető, Acélvári Attila HATE Kft. ügyvezető igazgató, Vass Dénes bizottsági tag
Szentgyörgyi József köszönti a testületi ülésen megjelenteket. Megállapítja, hogy a testület 8 fővel határozatképes, Erdődi Sándorné betegség miatt van távolt. . Megkérdezi, ki jelentkezik jegyzőkönyv hitelesítőnek. Megállapítja, hogy Szabó Tibor és Végváriné Nyíri Lídia jelentkezik. Kéri a testület tagjait, szavazzanak a jegyzőkönyv hitelesítők személyéről. Megállapítja, hogy a testület egyhangúlag elfogadta a jegyzőkönyv hitelesítőket. Elsőként beszámol az előző testületi ülés óta eltelt időszak fontosabb eseményeiről. Elmondja, van egy ingatlana az önkormányzatnak a Diófasor utcában, amit régi barakképületként ismernek. Jelzést kaptak arról, hogy az épület egyik fala kidőlt. A műszaki iroda készített egy műszaki hatástanulmányt, mely szerint az épület életveszélyes, a lebontásáról gondoskodni kell. Az épületben 1956 óta egy néninek van folyamatos bérleti jogviszonya. Az épületet azonnali hatállyal elbontatták, melynek költsége közel 1 mFt volt, mely a költségvetésben a nem tervezett soron lesz látható, illetve mindenképpen pénzügyi elszámolásra lesz szükség a volt bérlővel, hiszen a néni ott lakott. Tárgyalásokat folytat a néni hozzátartozóival. Az ingatlan értéke 6,7 – 7,0 mFt körüli, melyből 1 mFt-ot már elvitt a bontás, de az ingatlanra már jelentkezett vevő, aki üzemet szeretne létesíteni az ingatlanon. A testület elméletileg februárban dönt majd arról, hogy besorolja az értékesíteni kívánt ingatlanok közé, továbbá a licites árverésről is leghamarabb februárban tudnak dönteni. A februári testületi ülésre szeretne hozni egy megállapodás-tervezetet, a szociális bizottság már tárgyalt a témáról, de a többi bizottságnak is meg kell tennie. Ismerteti továbbá, kétnapos ellenőrzése volt a játszótér pályázatnak, nagyjából mindent rendben találtak, csak bizonyos adminisztratív hiányok voltak, melynek eleget tettek. Az OTP-től 100 eFt támogatást kapott az önkormányzat a karácsonyi rendezvényekre, a szerződést aláírta, ebből a támogatásból szokták a „Leg”-díjakat rendezni. Az elmúlt három hétvégén adventi rendezvényekre került sor, a római katolikus, a református és a görög katolikus templomban, most hétvégén kerül sor az utolsó adventi hétvégére a református templomban, melyen minden egyházi és civil kórus részt fog venni. Jelzi, a karácsonyi csomagosztás folyamatban van, illetve lezajlott a futball klub évzáró rendezvénye. A továbbiakban beszámol a lejárt idejű határozatok végrehajtásáról.

	202/2011.(XI.24.) számú Képviselő-testületi határozat

Halásztelek Város Önkormányzat Képviselő-testülete a Magyar Köztársaság 2011.évi költségvetéséről szóló 2010.évi CCLXIX. törvényben, az államháztartásról szóló, többször módosított 1992.évi XXXVIII. törvény (a továbbiak Áht.) 65.§ (1) bekezdésében, az államháztartás működési rendjéről szóló - többször módosított 292/2009.(XII.19.) Kormányrendeletben (a továbbiakban: Ámr.) előírtakra figyelemmel a 2011. évi költségvetéséről szóló 4/2011.(III.11.) rendeletét (a továbbiakban: Kvr.) az alábbiak szerint módosítja:

A központosított állami támogatások és egyéb bevételek miatt a rendelet 3. §-ában megállapított 

kiadási főösszeget 


4.468      ezer Ft-tal

bevételi főösszeget 


4.468      ezer Ft-tal

megemeli, és Halásztelek Város Önkormányzata 2011. évi költségvetésének
módosított kiadási főösszegét        1.169.753     ezer Ft-ban, valamint

módosított bevételi főösszegét       1.169.753     ezer Ft-ban

állapítja meg. A határozatot elutasította a Képviselő-testület.                       

	203/2011.(XI.24.) számú Képviselő-testületi határozat

A Képviselő-testület az Önkormányzat 2011. évi költségvetési előirányzatainak I-III. negyedévi teljesítését az alábbiak szerint fogadja el:

Előirányzat megnevezése

2011. I-III. negyedévi

teljesítés

Teljesítés alakulása

(%-ban)

Kiadások főösszege

793.272

68,08

Bevételek főösszege

836.274

71,77

A határozatot elutasította a Képviselő-testület.

	204/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete a 2012. évi költségvetési koncepció elfogadja. A határozatot elutasította a Képviselő-testület.

	205/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete a 2010-2014. közötti időszak Gazdasági-cselekvési Program Preambulum-át az alábbi szövegezéssel elfogadja:

 „Preambulum

Halásztelek Város Önkormányzatának Képviselő-testülete megállapítja, hogy a 2010-2014 közötti önkormányzati ciklus Gazdasági-cselekvési Program kialakításakor az Önkormányzat és a Képviselő-testület mozgásterét jelentős mértékben korlátozzák a megelőző önkormányzati ciklus hitelfelvételei, kötelezettségvállalásai. Mindezt tetőzi a gazdasági-pénzügyi válság közvetlen és – az Önkormányzat területén élő polgárokon ill. működő vállalkozásokon keresztül érvényesülő – közvetett hatása. A Képviselő-testület ebben a helyzetben felelősen a Gazdasági-cselekvési Programot kizárólag a kötelező és a korábban önként vállalt feladatok megvalósítása tekintetében tudja elfogadni. Fejlesztések, beruházások vonatkozásában – a város pénzügyi helyzetére tekintettel – nincs mód tervezésre.”

Indoklás:

Halásztelek Város Önkormányzata 2009 decemberétől megszakítás nélküli folyószámlahitel felvételére kényszerült. 2010 októberében megörökölt a Képviselő-testület egy 50 mFt-os folyószámlahitellel járó kötelezettséget. A város erőn felüli beruházására nyert pályázati összeg közel 20 %-a az önkormányzat számlájára a mai napig nem érkezett meg. A likviditás megőrzése 2010 novemberétől újabb folyószámlahitel felvételével volt lehetséges. A jelenlegi hitelszerződés már nem 6, hanem 12+12 hónapra szól, azaz 2013 októberéig. A megnyitott folyószámlahitel-keret 50 mFt-ról 135 mFt-ra emelkedett, amelynek igénybevétele folyamatos.  Ez azt jelenti, hogy a négy éves ciklusból 3 év pénzügyileg jelentősen megterheli a gazdálkodást, a hátra lévő szűk egy év lehetőségei előre nem láthatóak.  Tudomásul véve.

	206/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete a 2010-2014. közötti időszak Gazdasági-cselekvési Programját – 205/2011.(XI.24.) számú Képviselő-testületi határozatban elfogadott „Preambulum”-mal kiegészítve – elfogadja. Végrehajtása 2010-2014 között folyamatos.

	207/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete a helyi adóbevételek 2011. I-X. havi teljesüléséről, a helyi adórendelet felülvizsgálatáról szóló beszámolót elfogadja. Tudomásul véve.

	208/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete az Önkormányzat tulajdonában lévő ingatlanok bérleti díjait 2012. január 1-től az alábbiak szerint állapítja meg:
Sorsz.

Megnevezés

Érvényes havi helyiségbérleti díj

2011. év

2012. év

Javasolt

Módosított

1

MÓD KFT.

        46 500 Ft 

        48 360 Ft 

  48 000 Ft

2

Halásztelek, Posta köz 1. (garázs)

          7 600 Ft 

          7 904 Ft 

    7 900 Ft

4

ELOHIM KFT.

        69 300 Ft 

        72 072 Ft 

  72 000 Ft

7

GLOBÁL SANSZ KFT.

      114 600 Ft 

      119 184 Ft 

119 000 Ft


	A bérlők kiértesítése folyamatban.

	209/2011.(XI.24.) számú Képviselő-testületi határozat

Halásztelek Város Képviselő-testülete úgy dönt, hogy a Csepel-sziget és Környéke Többcélú Önkormányzati Társulás szakszolgálati feladatok ellátásával kapcsolatos Feladat-ellátási Megállapodását elfogadja, azzal, hogy szakértő bevonásával készüljön felmérés az adatok – óraszám, óradíj, stb. – tekintetében. A határozat megküldésre került.

	210/2011.(XI.24.) számú Képviselő-testületi határozat

Halásztelek Város Képviselő-testülete úgy dönt, hogy Bakó Gábor – Halásztelek helytörténet, földtan, élővilág, táj-felszín alapú változások, múlt, jelen és jövő” című könyvet megrendeli, a bekért árajánlatok közül a legköltséghatékonyabb nyomda kiválasztásával legalább 500 példányban, legfeljebb 940 ezer Ft értékben. Folyamatban.

	211/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete a 2012. évi költségvetésében a településére eső kémiai szúnyoggyérítés teljes költségére vonatkozóan kötelezettséget vállal. 

Felkéri a Társulás Elnökét, hogy a költségek csökkentése érdekében keresse a támogatási lehetőséget.

A Képviselő-testület felhatalmazza a polgármestert a pénzügyi kötelezettség vállalására vonatkozó nyilatkozat kiadására a földi és légi kémiai irtásra vonatkozóan, valamint az előterjesztés szerinti területi adatok közlésére. Intézkedést nem igényel, várjuk a tárgyalások eredményét. A szúnyoggyérítés költsége a 2012. évi költségvetésben betervezésre kerül.

	212/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK hangverseny termét Liszt Ferencről nevezi el. Folyamatban.

	213/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete az Ügyrendi, Közbiztonsági és Bűnmegelőzési Bizottság határozatát elfogadja, mely szerint:

„Az Ügyrendi, Közbiztonsági és Bűnmegelőzési Bizottság megállapítja, hogy a folyószámlahitel meghosszabbításával kapcsolatos határidők tarthatóak lettek volna.

Felkéri a Polgármestert, hogy a jövőben az elvárható gondossággal járjon el az eljárási szabályok és a határidők betartása terén.” Tudomásul véve.

	214/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete a Halásztelki Nyugdíjas Egyesület részére 2012. január 1-től visszavonásig, átmeneti időre a hétfői napokon 14,00 órától a Közösségi Házban lévő kávézó helyiség használatát engedélyezi. A határozat megküldésre került.

	215/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Kucu – Hús Kft.-vel kötendő bérleti szerződést a melléklet szerint elfogadja. Felhatalmazza a Polgármestert a szerződés aláírására. A bérleti szerződés aláírásra került.

	216/2011.(XI.24.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy a Kucu – Hús Kft.-vel kötendő fizetési megállapodás jóváhagyását a Pénzügyi, Ellenőrző és Településfejlesztési Bizottság hatáskörébe utalja. PÜB megtárgyalta, Kt. tárgyalja.


Szentgyörgyi József ismerteti a napirendi javaslatot, mely eltér a meghívóban jelzettektől abban, hogy a 3. napirendben jelzett HATE Kft. FEB tiszteletdíjakra vonatkozó előterjesztést, valamint a 6. napirendben jelzett adórendelettel kapcsolatos előterjesztést visszavonja, mivel azt a pénzügyi bizottság nem fogadta el. Kérdezi egyéb javaslat, észrevétel van-e. Mivel nincs, szavazásra bocsátja a módosított napirendi pontokat. 
1.)
2011. évi költségvetési rendelet III. sz. módosítása 
Előterjesztő: Szentgyörgyi József polgármester

2.)
2012. évi költségvetési koncepció 

Előterjesztő: Szentgyörgyi József polgármester

3.)
Közszolgáltatási díjak felülvizsgálata 
Előterjesztő: Baloghné dr. Nagy Edit jegyző
4.)
A 2012. évi költségvetést érintő egyéb önkormányzati rendeletben megállapított térítési díjak felülvizsgálata 
Előterjesztő: Baloghné dr. Nagy Edit jegyző

5.)
Az Egészségház működtetésével kapcsolatos költségek megállapítása (írásos)
Előterjesztő: Baloghné dr. Nagy Edit jegyző

6.)
KMOP-4.5.2-11 pályázati pénzből bölcsőde épület létesítésére (írásos) 

Előterjesztő: Szentgyörgyi József polgármester

7.)

A Képviselő-testület 2012. évi munkaterve (írásos)

Előterjesztő: Szentgyörgyi József polgármester

8.)
Egyebek




- A KUCU-HÚS KFT.-vel kötendő fizetési megállapodás jóváhagyása



  Előterjesztő: Szentgyörgyi József polgármester

- A Csepeli Görögkatolikus Egyházközség kérése (írásos)
   Előadó: Szentgyörgyi József polgármester

Zárt ülés:

1./
Jancsek Ágnes fellebbezése lakásfenntartási támogatás kérelme elutasítása tárgyában (írásos)

Előterjesztő: Szentgyörgyi József polgármester

Szentgyörgyi József megállapítja, hogy a testület egyhangúlag elfogadta a napirendeket.

Napirend 1. pontja:

2011. évi költségvetési rendelet III. sz. módosítása 
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella felolvassa a határozati javaslatot, melynek elfogadását a bizottság egyhangúlag javasolja a Képviselő-testületnek. Jelzi, a bizottság azzal a feltétellel javasolta a módosítás elfogadását, hogy bizonyos sorok kijavításra kerülnek, kérdezi ez megtörtént-e.

Orsós Éva válasza, igen és a tegnapi napon e-mail-en kiküldésre kerültek a javított táblázatok.

Lengyel Izabella közli, nem látta a kiküldött anyagot, de miután többen jelzik, hogy megkapták, így elfogadja azt. 

Szentgyörgyi József további kérdés, észrevétel nem lévén szavazásra bocsátja a határozati javaslatot, valamint a rendelet megalkotását.

219/2011.(XII.15.) számú Képviselő-testületi határozat
Halásztelek Város Önkormányzat Képviselő-testülete a Magyar Köztársaság 2011.évi költségvetéséről szóló 2010.évi CCLXIX. törvényben, az államháztartásról szóló, többször módosított 1992.évi XXXVIII. törvény (a továbbiak Áht.) 65.§ (1) bekezdésében, az államháztartás működési rendjéről szóló - többször módosított 292/2009.(XII.19.) Kormányrendeletben (a továbbiakban: Ámr.) előírtakra figyelemmel a 2011. évi költségvetéséről szóló 4/2011.(III.10.) rendeletét (a továbbiakban: Kvr.) az alábbiak szerint módosítja:
A központosított állami támogatások és egyéb bevételek miatt a rendelet 3. §-ában megállapított 

kiadási főösszeget 


14.448      ezer Ft-tal

bevételi főösszeget 


14.448      ezer Ft-tal
megemeli, és Halásztelek Város Önkormányzata 2011. évi költségvetésének
módosított kiadási főösszegét        1.179.733     ezer Ft-ban, valamint

módosított bevételi főösszegét       1.179.733     ezer Ft-ban

állapítja meg.

Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

17/2011. (XII.15.) rendelete

a 2011. évi költségvetésről szóló,
12/2011.(VII.14.)Kt. számú és a 13/2011. (IX.14.)Kt. számú rendelettel módosított 
4/2011. (III.11.)Kt. számú rendelet módosításáról
Határidő: 
azonnal
Felelős: 
Szentgyörgyi József polgármester



8 igen



0 nem



0 tartózkodás



m e g a l k o t v a

Napirend 2. pontja:
2012. évi költségvetési koncepció 

Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella ismerteti, a bizottság 4 igen szavazattal, az alábbiakkal javasolja a testületnek a 2012. évi költségvetési koncepció elfogadását

a.)  A 2012. évi költségvetés ne tartalmazzon működési hitelt.
b.) A 2012. évi költségvetési rendelet előkészítése során a Polgármesteri Hivatal és minden intézmény úgy készíti el és alakítja költségvetési igényét, hogy a mutatkozó költségvetési hiány százalékos részét a jövő évi igényéből levonja. 

A kötelező feladattal és a vagyonvédelemmel össze nem függő szerződéseket a Pénzügyi, Ellenőrző és Településfejlesztési Bizottság előzetes hozzájárulásával köt. Az összes nem kötelező juttatás felülvizsgálatát megteszi, és minden intézményvezető a város nehéz helyzetéhez illően önmérsékletet tanúsít. 
c.) Vegye figyelembe a 71/2011.(XI.22.) számú Oktatási, Kulturális, Sport és Társadalmi Kapcsolatok határozatában foglaltakat, mely szerint:
„Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága kéri a kulturális támogatások, valamint a civil szervezetek támogatásának szinten tartását és további 14,5 millió Ft tervezését közművelődési intézmény kiépítésére.”

Papp Kornél nem a pénzügyi bizottság javaslatához, hanem az anyag koherenciájához szólva elmondja, a költségvetési koncepció 5. oldalának alján található mondat a bizottság ülésén elég hangsúlyos volt,  ezért erre hozták az elnök asszony által ismertetett határozatot. Javasolja a mondat – „A költségvetési hiányból adódó likvid hitel összege 26.739 e Ft, amely a bevétel részét képezi.” – törlését a koncepcióból. 

Szentgyörgyi József további kérdés, észrevétel nem lévén szavazásra bocsátja a koncepció elfogadását a pénzügyi bizottság határozatával, valamint a jelzett mondta törlésével. 
220/2011.(XII.15.) számú Képviselő-testületi határozat
Halásztelek Város Önkormányzat Képviselő-testülete a Pénzügyi, Ellenőrző és Településfejlesztési Bizottság 141/2011.(XII.01.) számú határozatának figyelembe vételével, valamint „A költségvetési hiányból adódó likvid hitel összege 26.739 e Ft, amely a bevétel részét képezi.” mondat törlésével – a 2012. évi költségvetési koncepciót elfogadja.

Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Napirend 3. pontja:
Közszolgáltatási díjak felülvizsgálata 

Előterjesztő: Baloghné dr. Nagy Edit jegyző

Szentgyörgyi József kéri a pénzügyi bizottság elnökét, ismertesse a bizottság döntését a szemétszállítási díjakkal kapcsolatban..

Lengyel Izabella ismerteti a bizottság döntését a települési szilárd hulladékkal kapcsolatos szolgáltatási szabályok és díjakról, mely szerint a bizottság egyhangúlag javasolja az előterjesztésben szereplő díjak elfogadását.
Szentgyörgyi József kérdésnek, hozzászólásnak ad helyt.

Papp Kornél nem tudja szó nélkül hagyni azt, ami a pénzügyi bizottsági ülésen az Aries képviselőjétől elhangzott válaszként a kérdésére. Gondolkodott akkor azon, hogy válaszoljon-e, vagy esetleg egy más alkalommal tegye, s végül is a más alkalom mellett döntött azért, mert közben volt egy intermezzo a pénzügyi bizottsági ülésen, amely teljesen más ügyben történt. Megfogalmazódott benne, hogy ebben a válságos helyzetben a lakosság mit és hogyan él át. Kérni szeretné az Aries jelenlévő képviselőitől, hogy a telepen dolgozó munkatársaik irányában inkább azt képviseljék, hogy a még inkább szolgáltató jellegű legyen a szemétszállítása, mit végeznek. A maga részéről nem tudja elfogadni azt a választ, hogy azért nem viszik el a szemetet, mert pár centire nyitva van, vagy leveszik a felső szemetes zacskót és odateszik a szemetes kuka mellé, miközben a hivatkozás az volt, hogy azért nem viszik el, mert az állatok szétszedik a szemetet. Megjegyzi, ha leveszik a felső zacskót és azt a kuka mellé teszik, akkor a kisállatok is szétszedik azt, tehát nem igaz ez az érv. Nem tudja felajánlani minden lakosnak azt a segítségét, hogy mielőtt jönnek a szemétért elmegy és megtapossa a szemetet a kukában, hogy beleférjen, mert otthon ezt teszi, hogy ne emelkedjen fel a kukatető. Megérti a különböző szabályzókat, de kéri, amennyiben nem él vissza ezzel az ominózus lakó, ott inkább lakosságbarát módon járjanak el. 
Szentgyörgyi József további kérdés, észrevétel nem lévén szavazásra bocsátja a szemétszállítási díjra vonatkozó rendelettervezet szövegének elfogadását, a rendelet megalkotását. 
221/2011.(XII.15.) számú Képviselő-testületi határozat
Halásztelek Város Önkormányzat Képviselő-testülete a települési szilárd hulladékkal kapcsolatos közszolgáltatás szabályainak és díjainak meghatározásáról szóló – többször módosított – 1/2006.(I.24.) rendelet módosításáról szóló rendelet szövegét elfogadja.
Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

18/2011. (XII.16.) önkormányzati rendelete

a települési szilárd hulladékkal kapcsolatos közszolgáltatás szabályainak és 

díjainak meghatározásáról szóló – többször módosított - 1/2006.(I.24.) rendeletének módosításáról

Határidő: 
azonnal
Felelős: 
Szentgyörgyi József polgármester



8 igen



0 nem



0 tartózkodás



m e g a l k o t v a

Szentgyörgyi József bejelenti, a napirenden belül következik a csatornadíjakra vonatkozó előterjesztés. Kéri a pénzügyi bizottság elnökét, ismertesse a bizottság döntését.

Lengyel Izabella bejelenti, elfelejtette megköszönni az Aries vezetésének azt a gesztusát, melyet a város érdekében tettek, nevezetesen azt, hogy mivel októberben volt a zöldhulladék elszállítása, amikor még nem hullott le a levél a fákról, így kértek egy árajánlatot a hivatallal együtt az Aries-től, annak még egyszeri elszállítására. Ezzel szemben az Aries nagyon komoly gesztussal ingyen elszállították melyet a város nevében is megköszön. 

Aries képviselője (hölgy) véleménye szerint az, hogy nem viszik el a szemetet, ha a kuka egy kicsit nyitva van, nem helyes, mert elviszik, ha a tetején van szemét, akkor azt valóban mellé teszik. De a kollegáiknak azt mondják, ha két centiméterre van nyitva, akkor ne vegyék le a tetejéről, hanem vigyék el, csak ha egy 30 literes szemeteszsák van a tetején, akkor azt valóban leveszik. Gondolja, Képviselő úr is egyetért azzal, ha valaki 110 literre fizeti az edényzetre a díjat, akkor attól ne vigyenek el 140-150 liter szemetet. 
Lengyel Izabella közli, sajnos a két centiméternél is kiveszik, amit saját maga is látott már. A továbbiakban ismerteti, a bizottság egyhangúlag javasolja a rendelettervezetben szereplő, a szennyvízelvezetés és tisztítás szolgáltatási díj elfogadását.

Szentgyörgyi József további kérdés, észrevétel nem lévén szavazásra bocsátja a szennyvízelvezetés és tisztítás szolgáltatási díjára vonatkozó rendelettervezet szövegének elfogadását, a rendelet megalkotását. 
222/2011.(XII.15.) számú Képviselő-testületi határozat
Halásztelek Város Önkormányzat Képviselő-testülete a szennyvízelvezetés és tisztítás szolgáltatási díjának megállapításáról szóló – többször módosított – 22/2008. (XII.19.) rendelet módosításáról szóló rendelet szövegét elfogadja.
Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

19/2011. (XII.16.) önkormányzati rendelete

a szennyvízelvezetés és tisztítás szolgáltatási díjának megállapításáról szóló - többször módosított - 22/2008. (XII.19.) rendelet módosításáról

Határidő: 
azonnal
Felelős: 
Szentgyörgyi József polgármester



8 igen



0 nem



0 tartózkodás



m e g a l k o t v a

Szentgyörgyi József jelzi, a pénzügyi bizottság nem tárgyalta az ivóvíz szolgáltatási díjakra vonatkozó javaslatot, mivel az a tegnapi napon érkezett meg a vízművektől és kiküldésre került a testület tagjai részére. A Fővárosi Közgyűlés december 14-én tárgyalta, 2,54 %-os átlagos díjemelésről döntött. Kérdezi a pénzügyi bizottság elnökét, tárgyalhatják-e így ezt a javaslatot, vagy halasszák el és csak februárban tárgyalják.
Lengyel Izabella véleménye szerint tárgyalhatják bizottsági döntés nélkül.

Szentgyörgyi József felolvassa a rendelet-tervezet szövegét, majd kérdés, észrevétel nem lévén szavazásra bocsátja a rendelet szövegének elfogadását, a rendelet megalkotását. 

223/2011.(XII.15.) számú Képviselő-testületi határozat
Halásztelek Város Önkormányzat Képviselő-testülete az ivóvíz szolgáltatás díjáról szóló – többször módosított – 2/2007. (I. 31.) rendeletének módosításáról szóló rendelet szövegét elfogadja.
Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

20/2011. (XII.16.) rendelete 
az ivóvíz szolgáltatás díjáról szóló – többször módosított – 2/2007. (I. 31.) rendeletének módosításáról

Határidő: 
azonnal
Felelős: 
Szentgyörgyi József polgármester



8 igen



0 nem



0 tartózkodás



m e g a l k o t v a

Napirend 4. pontja:
A 2012. évi költségvetést érintő egyéb önkormányzati rendeletben megállapított térítési díjak felülvizsgálata 
Előterjesztő: Baloghné dr. Nagy Edit jegyző
Szentgyörgyi József kéri a pénzügyi bizottság elnökét, ismertesse a bizottság döntését.
Lengyel Izabella ismerteti a bizottság döntését, mely szerint a bizottság javasolja a Képviselő-testületnek, hogy hagyja változatlanul a 2012. évi költségvetést érintő egyéb önkormányzati rendeletben megállapított térítési díjakat, mivel jelen gazdasági-pénzügyi helyzetben a lakosság fizetőképessége véges, nem tudják vállalni a lakosok a megemelt díjak megfizetését.

Szentgyörgyi József bejelenti, az előterjesztő azt a kiegészítést teszi, hogy a 22/2009. (XI.27.) rendelet az élelmezési nyersanyagköltség meghatározásáról és a fizetendő térítési díjakról a továbbiakban alapdíj + ÁFA formában kerül meghatározásra, nem pedig ÁFA-s formában, így arról is rendeletet kell alkotni.
Lengyel Izabella közli, a pénzügyi bizottság ülésén azért nem tértek ki erre, mert úgy hangzott el, hogy minden rendeletben alapdíj + ÁFA meghatározás szerepel. 

Vass Dénes jelzi, a rendeletek között szerepel a 10/2003. (IV.30.) rendelet a szennyvízelvezetésről, melyről már az előzőekben szavaztak.

Szentgyörgyi József válasza, ebben a rendeletben a bekötési díjak vannak meghatározva, nem pedig a szolgáltatási díjak. További kérdés, észrevétel nem lévén szavazásra bocsátja a határozati javaslatot, továbbá az élelmezési nyersanyagköltség meghatározásáról és a fizetendő térítési díjakról szóló rendelet megalkotását.
224/2011.(XII.15.) számú Képviselő-testületi határozat
Halásztelek Város Önkormányzat Képviselő-testülete a 

- 2/2011. (II.16.) rendelet az anyakönyvi eljárás egyes díjairól,

- 6/2011. (III.25.) rendelet az önkormányzati alapfokú művészeti oktatásért fizetendő térítési  

díjakról és tandíjakról,

- 1/2009. (II.13.) rendelet a köztisztviselőket megillető szociális, jóléti és egészségügyi juttatásokról, valamint a szociális és kegyeleti támogatásokról,

- 10/2008. (IV.25.) rendelet a családi és egyéb események megrendezésének térítési díjáról,

- 13/2007. (V.4.) rendelet a temetőkről és a temetkezési tevékenységről,

- 22/2006. (VI.28.) rendelet a közterület-használat rendjéről,

- 10/2003. (IV.30.) rendelet a szennyvízelvezetésről

szóló rendeleteiben meghatározott térítési díjak összegét a 2012. évre változatlanul hagyja, mivel jelen gazdasági-pénzügyi helyzetben a lakosság fizetőképessége véges, nem tudják vállalni a lakosok a megemelt díjak megfizetését. Az élelmezési nyersanyagköltség meghatározásáról és a fizetendő térítési díjakról szóló 22/2009. (XI.27.) rendeletben szereplő díjakat alapdíj + ÁFA formában határozza meg. 
Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

21/2011. (XII.16.) rendelete 
az élelmezési nyersanyagköltség meghatározásáról és a fizetendő térítési díjakról szóló 22/2009. (XI.27.) rendeletének módosításáról

Határidő: 
azonnal
Felelős: 
Szentgyörgyi József polgármester



8 igen



0 nem



0 tartózkodás



m e g a l k o t v a

Napirend 5. pontja:
Az Egészségház működtetésével kapcsolatos költségek megállapítása 

Előterjesztő: Baloghné dr. Nagy Edit jegyző
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság az előterjesztés határozati javaslatát elfogadását 4 igennel javasolja a Képviselő-testületnek.

Szentgyörgyi József kérdésnek, hozzászólásnak ad helyt.

Papp Kornél emlékezete szerint a pénzügyi bizottság ülésén a napirend tárgyalása után Elnök asszony szóvá tette, jó lenne határozatban rögzíteni a közös költséget. Tudomása szerint volt egy 90 ezer Ft-os összeg, aminek a %-ban történő lebontásáról szó volt. 

Szabó Tibor jelzi, az eredeti előterjesztésben zárójelben voltak a konkrét összegek.
Lengyel Izabella felolvassa az eredeti anyagban szereplő mondatot, mely szerint „A közüzemi költségeken túl az épület használói kötelesek a napi takarítással és az épület karbantartásával kapcsolatos költségeket viselni, melynek összege 90.000,- Ft.”

Baloghné dr. Nagy Edit megjegyzi, azon az elven haladtak, hogy összegszerűen 90.000,- Ft, és a %-os megosztás pedig a közüzemi költségek megoszlásának megfelelően.
225/2011.(XII.15.) számú Képviselő-testületi határozat
Halásztelek Város Önkormányzatának Képviselő-testülete a Halásztelek Kisgyár u. 2. szám alatti Egészségház díjait 2012. január 1-től az alábbiak szerint állapítja meg:

Az almérővel nem mérhető közüzemi költségek (víz, villany, gáz, csatorna) megosztása az épület használói között: 


Fogorvos 28%

Orvosi Ügyelet 52%

Önkormányzat 20%

A közüzemi költségeken túl az épület használói kötelesek a napi takarítással és az épület karbantartásával kapcsolatos költségeket viselni, melynek összege 90.000,- Ft.
Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Napirend 6. pontja:
KMOP-4.5.2-11 pályázati pénzből bölcsőde épület létesítésére 

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság az eredeti határozati javaslatról két külön határozatban döntött. Az első határozata szerint a bizottság 5 igen szavazattal támogatja az NFÜ KMOP-4.5.2-11 számon kiírt pályázaton való részvételt, továbbá a 15 millió forintos önrész mértékének a 2012-es költségvetésből történő biztosítását.

Szentgyörgyi József kérdés, hozzászólás nem lévén szavazásra bocsátja a javaslatot.
226/2011.(XII.15.) számú Képviselő-testületi határozat
Halásztelek Város Önkormányzatának Képviselő Testülete úgy dönt, hogy pályázik az NFÜ KMOP-4.5.2-11 számon kiírt pályázatán, a 15 millió forintos önrész mértékét a 2012-es költségvetésből kívánja biztosítani.

Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Lengyel Izabella ismerteti a második határozatot, mely szerint a bizottság 4 igen és 1 nem szavazattal javasolja a Képviselő-testületnek, hogy hatalmazza a Polgármestert, hogy a Pénzügyi, Ellenőrző és Településfejlesztési Bizottság egyetértésével a KMOP-4.5.2-11 számon kiírt pályázaton történő részvétel érdekében a pályázati dokumentációt készíttesse el és a pályázatot nyújtsa be.” 
Szentgyörgyi József kérdésnek, hozzászólás ad helyt.
Papp Kornél módosító indítvánnyal él, mely szerint értelemszerűen át kell fogalmazni a határozati javaslatot, hogy a Képviselő-testület hozza, tehát a Képviselő-testület felhatalmazza a polgármestert. A vessző után javasolja kiegészíteni azzal, hogy „a Pénzügyi, Ellenőrző és Településfejlesztési Bizottság egyetértésével” a KMOP-4.5.2-11 számon … stb.

Szentgyörgyi József ismerteti, gyakorlatilag ez annyit jelent, hogy emlékezete szerint január 9. a benyújtás határideje, előtte a pénzügyi bizottságnak ezt tárgyalnia kell. 

Papp Kornél jelzi, a szavazás után még szeretne a napirendhez hozzászólni.

Szentgyörgyi József szavazásra bocsátja a módosító indítványt, majd a határozati javaslatot.
227/2011.(XII.15.) számú Képviselő-testületi határozat
Halásztelek Város Önkormányzatának Képviselő Testülete úgy dönt, hogy elfogadja Papp Kornél módosító indítványát az előterjesztés 2. sz. határozatára vonatkozóan, mely szerint „Felhatalmazza a Polgármestert, hogy a Pénzügyi, Ellenőrző és Településfejlesztési Bizottság egyetértésével a KMOP-4.5.2-11 számon kiírt pályázaton történő részvétel érdekében a pályázati dokumentációt készíttesse el és a pályázatot nyújtsa be.” 

Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
228/2011.(XII.15.) számú Képviselő-testületi határozat
Halásztelek Város Önkormányzatának Képviselő Testülete felhatalmazza a Polgármestert, hogy a Pénzügyi, Ellenőrző és Településfejlesztési Bizottság egyetértésével a KMOP-4.5.2-11 számon kiírt pályázaton történő részvétel érdekében a pályázati dokumentációt készíttesse el és a pályázatot nyújtsa be.

Határidő: 
azonnal

Felelős: 
Szentgyörgyi József polgármester

7 igen
1 nem

0 tartózkodás




e l f o g a d v a
Szentgyörgyi József megadja a szót Papp Kornél képviselőnek.

Papp Kornél közli, nem tudta hol a helye hozzászólásának, ezért nem bolygatta meg a határozat hozatalt. Elmondja, a pénzügyi bizottság ülésén Polgármester úr említést tett arról, hogy emlékei szerint két-három hónappal ezelőtt megkötötte a ProjectMine Kft.-vel a szerződést a pályázat megírásáról. Jelezte az ülés után, hogy szeretne az ügyben tájékozódni, másnap a hivatalban szeretett volna betekintést nyerni ebbe a szerződésbe. Sem a polgármesteri, sem a jegyzői titkárságon, sem a pénzügyi irodán, sem a műszaki irodán, s az iktatásban sem ennek nyomát nem találták. Találkozott egy aláírás nélküli verzióval, de aláírt szerződéssel nem. 11 óra körül küldött Polgármester úrnak egy e-mailt, s várta, hogy a testületi ülésig képbe kerülhessen. Nem tudja, hogy a Polgármesteri Hivatal iratkezelési szabályainak a betartásával van-e probléma, vagy a szerződéssel. Szeretne erről tiszta képet nyerni.
Szentgyörgyi József ismerteti, két szerződés van az előkészítésben, az egyik a műszaki szempontokra, melyet két-három hónapja írt alá, mivel az előkészítéshez kell egy műszaki dokumentáció, mely nagyjából el is készült. A másik a pályázati előkészítésre vonatkozó szerződést, melyet még nem írt alá, azt elektronikusan megkapta, de ragaszkodik ahhoz, hogy aláírt példányt kapjon a szerződés ellenjegyzéséhez, ezt az aláírt szerződést várja. Leszögezi, van egy műszaki előkészítés, mely a bölcsőde tervezését jelenti – négyzetméter, elhelyezés, elhelyezkedés –, erre a szerződésre utalt. Elnézést kér, erre a szerződésre utalt, itt volt a félre értés, nem fogalmazott pontosan. A ProjectMine Kft-vel a szerződés aláírása folyamatban van.
Papp Kornél közli, egy tervezői szerződés a beruházás értékéhez kötött, a kamarai díjszabásnak megfelelően. Ennek következtében az értéke sokkal jelentősebb, mint a 300 ezer Ft + ÁFA pályázat írási díj. Ez esetben a kérdése az, hogy milyen felhatalmazással írta alá a Polgármester úr ezt a szerződést, ugyanis a költségvetésből egy ilyen horderejű szerződés aláírását nem tudja levezetni. Tart attól, hogy a hasonló a szituáció, mint amilyen szeptemberben volt a folyószámla hitellel kapcsolatban. Megjegyzi, amennyiben időben értesülhettek volna a tervekről, az egész képviselő-testület könnyen és jókedvűen csatlakozhatott volna egy fejlesztési terv megvalósításához, most viszont az utolsó utáni stádiumban vannak, mert amennyiben nem a ProjectMine Kft-vel szerződnek, hanem pályáztatnak karácsony előtt, akkor a január 9-ei pályázat benyújtási határidőről lemaradnak. Képviselőtársaival ezen a ponton egy nagy önmérsékletet kellett gyakorolniuk, ugyanis nem rejtette véka alá a bizottsági ülésen, hogy ezt a ProjectMine céget, egy vezetőjén keresztül egy politikai csoportosuláshoz tudja kötni, mely most már MSZP-n kívüli politikai csoportosulás. Nem szeretné a gyanú árnyékát is egy bölcsőde beruházásra ezzel rávetíteni. Mint képviselő nyomatékosan kéri, hogy a jövőben Polgármester úr bizalommal vonja be a testület tagjait az ilyen tervekbe, mert úgy gondolja, hogy a testület jó ügy érdekében mindig fel tud sorakozni és egységesen tud szavazni.
Szentgyörgyi József megjegyzi, még nincs rossz tapasztalata ebben a kérdésben. A pályázat szakmai előkészítéséért a végrehajtás felelős. Annak látásához, hogy reálisan meg tudnak-e felelni a pályázat feltételeinek, tudják-e teljesíteni a határidőket, érdemes-e jelentős összeget belefektetni, ahhoz szükség van egy tervezési, előkészítési önállóságra. El akart jutni addig a folyamatig, hogy lássa azt, hogy alkalmasak-e és pénzügyileg reális-e ebbe pénzt fektetni. Polgármesteri hatáskörét nem lépte túl. A 160 mFt-os beruházás engedélyezési dokumentációját 490 eFt + Áfa összegért terveztetik meg. Ez úgy valósítható meg, hogy azt kérte az ajánlatnál feltételként, hogy akkor nyújthatják be a 2 + 2 %-os kamarai igényüket, amikor a pályázat nyer. Ha nem nyer a pályázat, az nemcsak az önkormányzat kockázata, hanem a tervező kockázata is. Amennyiben nem nyer a pályázat akkor az önkormányzatnak összesen a 490 eFt-ba és a 300 eFt-ba került, ennyi a kockázat. Itt a politikai döntés következetességének kell meglenni. Példaként említi az iskolai pályázatot. Most ezek a feltételek, ezzel számolhatnak, de látható, hogy a külső tényezők napról-napra változnak, s nem tudnak racionális pénzügyi döntéseket hozni, csak elvi döntéseket. Vállalja a felelősséget arra, hogy a város ezt meg fogja tudni valósítani és nem fog különös probléma, konfliktus keletkezni a megvalósításából. A forrás megszerzésére jó esélye van a városnak. A ProjectMine Kft-vel jó tapasztalata volt, hiszen 2008-ban kezdték el a pályázatot előkészíteni és 2011-ben fejeződött be az iskola beruházás, mely idő alatt három projektmenedzser kapcsolódott be. Hozzáteszi, lekérte a cég információt, s valóban Pálinkás Szilvia tulajdonos volt 2010-ig ebben a cégben, de ezt akkor sem érezte kizáró oknak. Vezetői logikája az, hogy azokkal dolgozik szívesen, akik valamilyen szinten már bizonyítottak, eredményt hoztak. Ugyanez a cég volt egy másik szakmai projektmenedzser, kérték a játszótér befejezéséhez is a szakmai segítségüket. Nincs rossz tapasztalata ezzel a céggel, vállalja a személyes felelősséget. Szeretné, ha mozgásterét nem korlátozná a testület ebben a kérdésben, itt a hatékonyságot tudja mérni a testület. Értelemszerűen, ha nem jön össze, nem voltak hatékonyak, akkor neki is le kell vonnia a konzekvenciát. Valóban van politikai kockázata, mert tapasztalata szerint a bírálatnál számít a politikai hátszél, de reméli, megtalálja azokat a kontaktokat, melyek képesek a politikai hátszelet biztosítani. Bízik abban, hogy sokat fognak még erről tárgyalni. 
Papp Kornél hangsúlyozza, a végrehajtás akkor tud megfelelően működni, ha a keretei, amelyeket be kell lakjon, elég tágasak és biztosított az, hogy a legjobb tudása szerint végrehajtsa a döntéshozó testületnek a döntését. Viszont a döntéshozó testületnek, illetve tagjainak a mozgástér megléte esetén az ellenőrző funkcióját kell komolyan venni. Ezért kéri, ne vegye zokon a Polgármester úr, ha megjelenik a hivatalban és a hivatkozott szerződést fogja keresni. Számára egy kicsit furcsa, hogy egymás után „libbennek fel a fátylak” és mindig egy újabb szerződésről értesülnek. Előző nap még csak egy szerződésről értesültek. Kérdezhetné, de feltételezi, hogy nincs, van-e még e tárgykörben olyan szerződés, amiről nem tudnak. Megjegyzi, nem az elmúlt időszakban tapasztalható, hogy a pályázatoknál elbillenés lenne különböző érdekcsoportok felé, ez tapasztalható volt 2007-2008-ban is. 

Szentgyörgyi József közli, a bölcsődével kapcsolatban több szerződésről nincs tudomása. Keretszerződések vannak ügyvéd úrral a jogi előkészítésre, közbeszerzési előkészítésre, ami érintheti, de még nem adták ki feladatba, de más ebből a szempontból előkészítést nem igényel, mert műszaki tartalom van, utána egy szakmai előkészítés van, a pénzügyi tartalom tartozik a Képviselő-testületre, illetve ha a pályázat alapján összejönnek a kivitelezési terv alapján a megvalósítás értékbecslései.
További kérdés, észrevétel nem lévén a hozzászólásokat lezárja.
Napirend 7. pontja:
A Képviselő-testület 2012. évi munkaterve 

Előterjesztő: Szentgyörgyi József polgármester 
Szentgyörgyi József elmondja, technikai kérdés merült fel az oktatási és a pénzügyi bizottsági ülésen, amikor az oktatási bizottság azt kérte, hogy azokat az előterjesztéseket, amelyeket a bizottság hagy jóvá, az kerülhessen az oktatási bizottsághoz. Jelzi, azoknál az előterjesztéseknél nem lehetséges, ahol rendelet alapján van döntés, például ilyen a kitüntetésekről szóló rendelet, illetve a civil szervezetek támogatásáról szóló rendelet, mely a polgármestert jelöli meg előterjesztőként. Kérdésnek, hozzászólásnak ad helyt.
Papp Kornél megjegyzi, nehéz úgy, hogy a jegyzőkönyvvezetőn kívül nincs átfedés a bizottsági ülésen való részvételben. Jómaga az oktatási és a pénzügyi bizottság ülésén jelen volt, s a pénzügyi bizottság ülésén elmondta – ahol Polgármester úr is jelen volt –, nem arról szólt az oktatási bizottság határozata, hogy az oktatási bizottság, illetve annak elnöke bekérné magát bizonyos előterjesztésekhez, hanem csupán annyit vetett fel, hogy egységesítsék azt, hogy mikor a bizottsági elnök és mikor nem a bizottsági elnök az előterjesztő. E tekintetben személy szerint és a bizottság is úgy látta, hogy némi ellentmondás van a szövegben. A kérés tehát csupán arra irányult, hogy legyen egységes.

Baloghné dr. Nagy Edit elmondja, áttekintették az elhangzottak alapján, s azt gondolja a rendező elv a törvényi kötelezettség. Az államháztartásról szóló törvény és kormányrendelet pontosan megjelöli, hogy a Polgármester az előterjesztő. A jogszabály, törvény, vagy helyi rendelet az esetek 99 %-ában a Polgármestert jelöli meg előterjesztőként, illetőleg a hivatali működésben a végrehajtásra vonatkozóan – bérleti díjak, szerződések vonatkozásában – valamilyen törvényi kötelezettsége van az önkormányzatnak annak a változtatására, felülvizsgálatára, ott értelemszerűen kerül megjelölésre a jegyző, illetve a helyi SZMSZ szerint előterjesztők lehetnek az intézmények vezetői a rájuk vonatkozó témákban. Teljes mértékben a szociális bizottság működési körében vannak az orvosi, ellátási szerződésekkel kapcsolatos felülvizsgálatok, abban érdemben sem vesz részt a Polgármester, ezért nem szerepel azoknál. Ezzel arra szeretett volna rávilágítani, hogy nem eklektikusan, hanem egyféle rendezői elv alapján, a jogszabályok által megszabott keretek között szerepelnek a napirendek. El tudja azt képzelni, hogy a pénzügyi bizottság elnökét jelöljék meg előterjesztőként azoknál a napirendeknél, ahol más esetekben a jegyző van megjelölve, például a felülvizsgálatoknál és akkor a hivatalnak az előkészítés a feladata, ebben teljes szívvel együtt tud működni.

Szentgyörgyi József jelzi, kiküldésre került a bizottsági javaslatokkal módosított munkaterv, azt fogja szavazásra bocsátani. További észrevétel, javaslat nem lévén szavazásra bocsátja a munkaterv elfogadását.
229/2011.(XII.15.) számú Képviselő-testületi határozat
Halásztelek Város Önkormányzatának Képviselő Testülete a – bizottsági javaslatokkal módosított – 2012. évi munkatervét elfogadja.
Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Napirend 8. pontja:
Egyebek – KUCU-HÚS KFT.-vel kötendő fizetési megállapodás jóváhagyása
Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a pénzügyi bizottság 4 igen szavazattal elfogadja és támogatja a Polgármester úr által előterjesztett fizetési megállapodást, továbbá javasolja, hogy a Képviselő-testület kérje fel Baloghné dr. Nagy Edit jegyzőt, hogy a szerződés jogszerűségének vizsgálatát végezze el és ellenjegyezze. A jogszerűség ellenőrzése után hatalmazza fel a Polgármestert a szerződés aláírására. 

Szentgyörgyi József köszöni és elfogadja a pénzügyi bizottság javaslatát. Kiegészítésként elmondja, a tartozás mértéke időközben a novemberi bérleti díj összegével - 255 eFt-tal – növekedett, mely decemberben már nem jelentkezik, mivel új bérleti szerződés van. Összességében az előzetes fizetési megállapodás két pontjában történik módosítás, az egyik az 1.) pont a) pontjában a teljes tartozás 6.695.800,- Ft-ra változik, mivel a november hónap is hozzájön, illetve a 4.) pont az alábbiak szerint módosul: „Felek megállapodnak, hogy Bérbeadó jogos követelése a 2./ pontban rögzített követelésen túl a fizetési meghagyásban meghatározott követelés összege és az a).1. pontban részletesen kimutatott összeg különbözete, tehát a 6.595.800 – 5.008.400,- azaz 1.687.400,- Ft melyből Bérlő 2011.10.19.-én 1 millió forintot  befizetett az Önkormányzat pénztárába. Így a követelés módosított – fizetési meghagyáson  felüli - összege: 1.687.400 Ft - 1.000.000 Ft= 687.400,- Ft, mely összeget növel az eljárásra, az ügyvédi munkadíjra, valamint az egyéb járulékos költségekre kiszabott összeg.” A 6.) pontban pedig szintén ennek megfelelően 687.400,- Ft-ra módosul a tartozás összege A szerződés az aktuális összegekkel megküldésre került Kalapács Imre önálló bírósági végrehajtó részére, aki ez alapján fog megállapodni a jelenleg végrehajtás alatt lévő cég vezetőjével. A végrehajtásból származó díjakat fokozatosan rajta keresztül kapja meg az önkormányzat, amennyiben megszakad a díjfizetés, akkor folytatódik a végrehajtás. Az ügyvéd véleménye szerint ez a megoldás nyújt erős garanciát a testület és a hivatal számára. Kérdés, észrevétel nem lévén szavazásra bocsátja az általa előterjesztett és pontosított „Fizetési Megállapodás” elfogadását.
230/2011.(XII.15.) számú Képviselő-testületi határozat
Halásztelek Város Önkormányzatának Képviselő Testülete a Polgármester úr által előterjesztett és pontosított „Fizetési Megállapodás”-t elfogadja. 

Felkéri Baloghné dr. Nagy Edit jegyzőt, hogy a szerződés jogszerűségének vizsgálatát végezze el és ellenjegyezze. A jogszerűség ellenőrzése után felhatalmazza a Polgármestert a szerződés aláírására. 

Határidő: 
azonnal

Felelős: 
Szentgyörgyi József polgármester

7 igen
0 nem

1 tartózkodás




e l f o g a d v a
Napirend 8. pontja:

Egyebek – A Csepeli Görögkatolikus Egyházközség kérése 
Előterjesztő: Szentgyörgyi József polgármester
Szentgyörgyi József elmondja, Prodán Gábor esperes úr kereste meg a kéréssel, elvi döntésről van szó, pénzügyi kötelezettséget nem jelent. A kérést az ügyrendi bizottság tárgyalta, kéri a bizottság elnökét ismertesse a bizottság döntését.
Tóth Endre Attila ismerteti, a bizottság egyhangúlag javasolja a testületnek a kérés támogatását, az együttműködési szándéknyilatkozat aláírását.

Szentgyörgyi József ismerteti, arról van szó, hogy egy pályázati kiírás jelent meg, melyben egyházközségeket kívánnak támogatni a TÁMOP keretében, a családi közösségek megerősítését, a gyermekvállalás és a munkavállalás összeegyeztethetőségét elősegítő programokat, valamint a családi életre nevelést elősegítő képzések és rendezvények megvalósítását kívánja támogatni. Erre szeretne pályázni a Görögkatolikus Egyház, nemcsak Halásztelek területére, hanem Szigetszentmiklós és Csepel területére is, ahonnan szintén kéri az önkormányzatoktól az együttműködési szándéknyilatkozatot, mely erősíti a pályázati pozícióját. Pénzügyi hozzájárulást nem igényel, csak elvi támogatásról van szó. Kérdés, hozzászólás nem lévén szavazásra bocsátja a határozati javaslatot.
231/2011.(XII.15.) számú Képviselő-testületi határozat
Halásztelek Város Önkormányzatának Képviselő Testülete a Csepeli Görögkatolikus Egyházközség (2314, Halásztelek, Erkel Ferenc utca 5.) által „A családi közösségi kezdeményezések és programok megerősítése” elnevezésű, a KMOP területére kiírt, TÁMOP 5.5.1.B-11/1 kódjelű pályázati kiírás keretében beadandó pályázatát támogatja.

Felhatalmazza a Polgármestert az együttműködési szándéknyilatkozat aláírására.
Határidő: 
azonnal

Felelős: 
Szentgyörgyi József polgármester

8 igen
0 nem

0 tartózkodás




e l f o g a d v a
Szentgyörgyi József szót ad Végváriné Nyíri Lídiának a témához kapcsolódóan.
Végváriné Nyíri Lídia közli, igennel szavazott, mert nem egyházgyűlölő, de hangsúlyozza, csak azért tett így, mert reméli, hogy az önkormányzatnak ez semmibe nem fog kerülni.
Szentgyörgyi József emlékezteti a testület tagjait arra, hogy december 16-án városi karácsony van, szombaton a mozgáskorlátozottak karácsonyi rendezvényére kerül sor, vasárnap van a református templomban advent negyedik állomása, utána állófogadás a Hermina Étterem támogatásával a Közösségi Házban.

Papp Kornél jelzi, az állófogadás az énekkarosok számára lesz.

Igaz Tibor köszöni a HATE Kft. dolgozóinak, hogy rendbe rakták a játszótér kerítését. 

Szentgyörgyi József ismerteti, van egy jegyzőkönyv, egy átfogó ellenőrzés a játszótéri eszközállományról, melyeket tavasszal meg kell csináltatni, a költségvetésben tervezni kell, mert ez egy nagyobb tétel lesz, az összes játszótérnél meg kell csinálni ezt a rekonstrukciót. 
További kérdés, hozzászólás nem lévén zárt ülést rendel el. 

(A zárt ülésről külön jegyzőkönyv készül.)

K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:






Végváriné Nyíri Lídia
    Szabó Tibor 
                        



                   képviselő                       
      képviselő

